CELEX: 32015D1290
Language: hr
Date: 2015-07-23 00:00:00
Title: Provedbena odluka Komisije (EU) 2015/1290 оd 23. srpnja 2015. o odobravanju stavljanja na tržište rafiniranog ulja sjemenki Buglossoides arvensis kao novog sastojka hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2015) 4961)

28.7.2015   
            
            
               HR
            
            
               Službeni list Europske unije
            
            
               L 198/22
            
         PROVEDBENA ODLUKA KOMISIJE (EU) 2015/1290
   оd 23. srpnja 2015.
   o odobravanju stavljanja na tržište rafiniranog ulja sjemenki Buglossoides arvensis kao novog sastojka hrane u skladu s Uredbom (EZ) br. 258/97 Europskog parlamenta i Vijeća
   
      
         (priopćeno pod brojem dokumenta C(2015) 4961)
      
   
   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:
   
               (1)
            
            
               Dana 25. lipnja 2013. trgovačko društvo Technology Crops International podnijelo je zahtjev nadležnim tijelima Ujedinjene Kraljevine za stavljanje na tržište rafiniranog ulja sjemenki Buglossoides arvensis kao novog sastojka hrane.
            
         
               (2)
            
            
               Dana 6. siječnja 2014. nadležno tijelo za procjenu hrane u Ujedinjenoj Kraljevini izdalo je izvješće o početnoj procjeni. U tom je izvješću zaključeno da rafinirano ulje sjemenki Buglossoides arvensis ispunjuje kriterije za novu hranu utvrđene člankom 3. stavkom 1. Uredbe (EZ) br. 258/97.
            
         
               (3)
            
            
               Dana 21. siječnja 2014. Komisija je izvješće o početnoj procjeni proslijedila ostalim državama članicama.
            
         
               (4)
            
            
               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 uloženi su obrazloženi prigovori.
            
         
               (5)
            
            
               Dana 11. lipnja 2014. Komisija se obratila Europskoj agenciji za sigurnost hrane (EFSA) sa zahtjevom za provođenje procjene rafiniranog ulja sjemenki Buglossoides arvensis kao novog sastojka hrane u skladu s Uredbom (EZ) br. 258/97.
            
         
               (6)
            
            
               EFSA je 5. veljače 2015. u svom „Znanstvenom mišljenju o sigurnosti rafiniranog ulja Buglossoides kao novog sastojka hrane” (2) zaključila da je rafinirano ulje sjemenki Buglossoides arvensis sigurno u okviru predloženih upotreba i razina upotrebe.
            
         
               (7)
            
            
               Direktivom 2002/46/EZ Europskog parlamenta i Vijeća (3) utvrđuju se zahtjevi o dodacima prehrani. Uredbom (EZ) br. 1925/2006 Europskog parlamenta i Vijeća (4) utvrđuju se zahtjevi u pogledu dodavanja vitamina, minerala i određenih drugih tvari hrani. Direktivom Komisije 1999/21/EZ (5) utvrđuju se zahtjevi u pogledu hrane za posebne medicinske potrebe. Direktivom Komisije 96/8/EZ (6) utvrđuju se zahtjevi u pogledu hrane namijenjene smanjenju tjelesne mase pri energetski ograničenim dijetama. Upotrebu rafiniranog ulja sjemenki Buglossoides arvensis trebalo bi odobriti ne dovodeći u pitanje zahtjeve iz tih zakonodavnih akata.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Rafinirano ulje sjemenki Buglossoides arvensis, kako je navedeno u Prilogu I., može se staviti na tržište Unije kao novi sastojak hrane za upotrebe utvrđene u Prilogu II. i u najvećim dopuštenim razinama navedenima u tom Prilogu, ne dovodeći u pitanje posebne odredbe Direktive 2002/46/EZ, Uredbe (EZ) br. 1925/2006, Direktive 1999/21/EZ i Direktive 96/8/EZ.
   Članak 2.
   Oznaka rafiniranog ulja sjemenki Buglossoides arvensis odobrena ovom Odlukom na oznaci hrane koja ga sadržava glasi „rafinirano ulje Buglossoides”.
   Članak 3.
   Ova je Odluka upućena trgovačkom društvu Technology Crops International, 7996 North Point Blvd Winston Salem, NC 27106, SAD.
   
      Sastavljeno u Bruxellesu 23. srpnja 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 43, 14.2.1997., str. 1.
   
   
      (2)  EFSA Journal 2015.; 13(2):4029.
   
      (3)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).
   
      (4)  Uredba (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (SL L 404, 30.12.2006., str. 26.).
   
      (5)  Direktiva Komisije 1999/21/EZ od 25. ožujka 1999. o hrani za posebne medicinske potrebe (SL L 91, 7.4.1999., str. 29.).
   
      (6)  Direktiva Komisije 96/8/EZ od 26. veljače 1996. o hrani namijenjenoj smanjenju tjelesne mase pri energetski ograničenim dijetama (SL L 55, 6.3.1996., str. 22.).
   
      PRILOG I.
      
         SPECIFIKACIJA RAFINIRANOG ULJA SJEMENKI BUGLOSSOIDES ARVENSIS
         
      
      
         Opis: Rafinirano ulje Buglossoides ekstrahira se iz sjemenki Buglossoides arvensis (L.) I.M.Johnst.
      
                  Ispitivanje
               
               
                  Specifikacija
               
            
                  Alfa-linolenska kiselina
               
               
                  Najmanje 35 % masenog udjela ukupnih masnih kiselina
               
            
                  Stearidonska kiselina
               
               
                  Najmanje 15 % masenog udjela ukupnih masnih kiselina
               
            
                  Linolna kiselina
               
               
                  Najmanje 8 % masenog udjela ukupnih masnih kiselina
               
            
                  Transmasne kiseline
               
               
                  Najviše 2 % masenog udjela ukupnih masnih kiselina
               
            
                  Kiselinski broj
               
               
                  Najviše 0,6 mg KOH/g
               
            
                  Peroksidni broj
               
               
                  Najviše 5 meq O2/kg
               
            
                  Sadržaj neosapunjivih tvari
               
               
                  Najviše 2 %
               
            
                  Sadržaj bjelančevina (ukupno dušika)
               
               
                  Najviše 10 μg/ml
               
            
                  Pirolizidinski alkaloidi
               
               
                  Ne mogu se utvrditi ispod granice od 4 μg/kg
               
            
   
      PRILOG II.
      
         ODOBRENE UPOTREBE RAFINIRANOG ULJA SJEMENKI BUGLOSSOIDES ARVENSIS
         
      
      
                  Kategorija hrane
               
               
                  Najviša dopuštena razina stearidonske kiseline
               
            
                  Mliječni proizvodi i zamjenski proizvodi
               
               
                  250 mg/100 g
                  75 mg/100 g za pića
               
            
                  Sir i proizvodi od sira
               
               
                  750 mg/100 g
               
            
                  Maslac i ostale emulzije masti i ulja, uključujući namaze (koji nisu za kuhanje ili prženje)
               
               
                  750 mg/100 g
               
            
                  Žitne pahuljice
               
               
                  625 mg/100 g
               
            
                  Dodaci prehrani kako su definirani Direktivom 2002/46/EZ, osim dodataka prehrani za dojenčad i malu djecu
               
               
                  500 mg dnevno u skladu s preporukom proizvođača
               
            
                  Hrana za posebne medicinske potrebe kako je definirana Direktivom 1999/21/EZ, osim dijetne hrane za dojenčad i malu djecu
               
               
                  U skladu s posebnim prehrambenim potrebama osoba kojima su proizvodi namijenjeni
               
            
                  Hrana namijenjena smanjenju tjelesne mase pri energetski ograničenim dijetama kako je definirana u Direktivi 96/8/EZ
               
               
                  250 mg po zamjeni za obrok